Tadyant-a tadamsant ad d-tili gar 12 d 14 Fuṛaṛ deg Leqṣer n Tzikknin (Azumbi n Yilel) yernu ad ḥedṛen deg-s azal n 100 n yemzikknen iɣelnawen d yiwerdaniyen ay d-yusan seg Tmura n Wadda (tinebgit n userhu), Tafriqt n Wenẓul, Ccinwa, Fṛansa d Sswis.
Ad ttekkint daɣ teṛmisin n umesni am Teṛmist n Umiṭru n Lezzayer, Taṛmist Taɣelnawt n Umesni s Webrid n Wuzzal, Taṛmist n Unafag n Lezzayer Tamaneɣt, Aɣsur Anagdud n Umesni Amdinan d Udumdinan (ETUSA) d teṛmisin n yisugan n Ɣazawat, Mestɣanem, Wehṛan d Tnes.
Deg yiwen wemyager d tɣemsa deffir werẓam n tmesrit-a, ɣer yidis n tenmahelt n Tmura n Wadda deg Lezzayer, yenna-d uneɣlaf dakken amesni d tlujistit d igzumen yesɛan azal meɣɣren yernu tturaren dduṛ deg tdinamit tadamsant s ussejhed n wembaddel anezzan.
Asnegmu n umesni d win ay yettekkan deg usselhu n usettef n Lezzayer deg wenrar n tlujistit yernu yella-d waya s kra n yisenfaren ixataren ay yudfen deg wahil n uselway n tegduda, Abdelaziz Bouteflika.
Ɣef leḥsab-nnes, daɣ, isenfaren-a yettekka deg-sen ussetrer d ussemɣer n yisugan inezzanen, tuqqna n yisugan-a ɣer ttawilat n umesni, tuqqna n wasunen imguranen gar-asen s webrid n wuzzal, abennu n wammasen n umesni n yelzazen deg yinafagen.
La ssefrayen yemsuddsen ad d-rzun azal n 4.000 n yinerzafen imsaduren ɣef tmesrit-a aydeg ara d-ilin yisaragen ɣef wayen yeqqnen ɣer umesni n webrid n wuzzal, amesni awlal d wassaɣ gar umesni d tlujistit.
kab_Latn kab_Latn kab_Latn kab_Latn kab_Latn kab_Latn